IIV hududiy tizimlarida yangi lavozim tayinlovlari amalga oshirildi

O‘zbekiston Respublikasi Ichki ishlar vazirligining hududiy tizimlarida qator lavozim tayinlovlari amalga oshirildi. Bu haqda IIV saytida xabar berilgan.
Quyidagilar rahbarlik lavozimlariga tayinlandilar:
podpolkovnik Ulug‘bek Bahrom o‘g‘li Xudoyberganov - Qoraqalpog‘iston Respublikasi Amudaryo tumani ichki ishlar bo‘limi boshlig‘i lavozimiga;
podpolkovnik Boborahim Egamberdiyevich Mirzayev - Qashqadaryo viloyati Qarshi shahri bo‘yicha ichki ishlar organlari faoliyatini muvofiqlashtirish boshqarmasi boshlig‘i lavozimiga;
podpolkovnik O‘ktam Yodgorovich Mustafoqulov - Surxondaryo viloyati Sariosiyo tumani ichki ishlar bo‘limi boshlig‘i lavozimiga;
podpolkovnik Oybek Turg‘unovich Abdullayev - Sirdaryo viloyati Sirdaryo tumani bo‘yicha ichki ishlar organlari faoliyatini muvofiqlashtirish boshqarmasi boshlig‘i lavozimiga;
podpolkovnik Muzaffar Shomurotovich Otanazarov - Toshkent shahar Mirobod tumani bo‘yicha ichki ishlar organlari faoliyatini muvofiqlashtirish boshqarmasi boshlig‘i lavozimiga.
Bundan oldin, Toshkent viloyatida 4ta tumanda IIB boshlig‘i o‘zgargani xabar qilingandi.